
kis ház - NAGY ÖTLET

Napjaink tendenciáit megfigyelve azt tapasztalhatjuk, hogy körülöttünk mindennek csökken az energiafogyasztása. Ez a folyamat több forrásra vezethető vissza. Így nem meglepő, az a tény, hogy az energiatudatosság elérte az építőipart is, beleszövődve az aktuális szabványrendszerbe.
Az Épületszerkezettani tanszék által a környezettudatos tervezés komplexitására épülő „kis ház- Nagy Ötlet” tudományos diákköri dolgozat téma 2 választható funkciót tartalmazott. Egy 4 fős család lakóházát, illetve egy szintén 4 fős család nyaralóját - természetesen téli és nyári használatot feltételezve. A kiírás továbbá meghatároz két lehetséges helyszínt is, az egyik Balatongyörök, míg a másik Budakeszi. A funkciók és a helyszínek vizsgálata után a családi ház programja, és a Budakeszii helyszín mellet döntöttem.
Dolgozatomban igyekeztem bemutatni, hogy egy kis odafigyeléssel, ésszerű döntésekkel létrehozható a támasztott igényeket kielégítő épület.
Bár a tervemben jelenleg különlegesnek számító, jellemzően drága termékeket használtam (vákuum panel hőszigetelés), de meggyőződésem, hogy a közeljövőben ezek az eszközök széles körben elterjednek, sőt már most léteznek ezeken a termékeken túlmutató anyagok, melyek a legmodernebb technikai újításokat kihasználva (pl.: nanotechnológia, aerogél) szinte már elképzelhetetlen teljesítményre képesek.



